ДГ „ Мечо Пух“ – с. Равда,

ул. „Вардар“ № 10, GSM: 0893 303 780; 0896 616 490

е-mail:[dgmechopuh@hotmail.com](mailto:dgmechopuh@hotmail.com); http://[www.dgmechopuh.com](http://www.dgmechopuh.com)

**Правила и мерките при прием на децата в ДГ „ МЕЧО ПУХ“ – с. Равда в условия на COVID - 19**

І. **Общи** правила и **мерки.**

1. Препоръчително е децата, за които има възможност да се грижи възрастен, да останат вкъщи защото това е единствената сигурна и безопасна среда с гарантирана физическа дистанция.
2. Посещението на детската градина е допустимо само за деца, които са записани в списъчния състав в първа, втора, трета и четвърта групи за учебната 2019-2020 год.
3. Подновяването на посещението на детска градина може да стане само по желание на родителите и с изричното условие, че са запознати и декларират, че ще спазват новите правила за работа на детската градина.
4. Отварянето за посещение и работата на детската градина може да стане само при осигуряване на необходимите санитарно-хигиенни условия.
5. С децата, които подновяват посещението си на детска градина, не се провеждат педагогически ситуации, а само допълнителни форми на педагогическо взаимодействие с акцент върху изграждане на навици за здравословен начин на живот и усвояване на социални умения, а при възможност и необходимост- и дейности за обща и/или допълнителна подкрепа, включително за децата със COП, но след предварителна консултация с личния лекар на детето.
6. Приемането и предаването на децата се осъществяват в по-дълъг интервал, по предварително **оповестен график и ред**, а ако климатичните условия го позволяват — на двора или на специално обособено пространство, с цел предотвратяване струпването на персонал и семейства, в двора или на специално обособено пространство, като се спазва отстояние на най- малко 2 м. между семействата. а ако климатичните условия го позволяват — на двора или на специално обособено пространство.
7. Не се допуска влизането на придружителите на децата в сградата на детската градина.
8. Приемът в детската градина се извършва от медицинско лице или учител на група при използване на необходимите индивидуални предпазни средства- маска, шлем и ръкавици, като всеки ден преди влизане на всяко дете се измерва температурата и му се дезинфекцират ръцете, а в случай на температура по-висока от 37,3 градуса и/или признаци на заболяване (cyxa кашлица, затруднено дишане, възпалено гърло, умора, болки, загуба на вкус и обоняние и др.) на детето се **отказва прием и** се насочва към личния лекар за проследяване на състоянието му.
9. Не се допуска събиране на едно място на персонал от детската градина, освен ако това не е необходимо за опазване здравето и живота на децата, както не се допускат и контакти на член от персонала на детската градина с повече от една гpyпa и с родители.
10. На работа трябва да има възможно най-малък брой служители едновременно, но достатъчен, за да се организират грижи за деца в малки групи.

# Отговорности и правила за работа на Директора на ДГ

* 1. Да инициира предварително проучване сред родителите дали, откога, при каква организация и колко дълго биха желали децата им да посещават детска градина.
  2. Всеки **понеделник** се прави запитване към съществуващите facebook /viber от учителя на на втора смяна, при липса на facebook/ viber група се провежда разговор по телефон с родител
  3. Да призова родителите да задържат децата вкъщи, а в случай, че това е невъзможно, да ги запознае с правилата и процедурите, които следва да спазват и да им обърне внимание, че независимо от спазването на определените здравни изисквания физическите контакти между децата в групата/яслата и на децата с учителите и помощник възпитателите са неизбежни, а това несъмнено носи определен риск за здравето им.
  4. Да информира по подходят начин всеки родител за новите правила за работа на детската градина/ **чрез сайта на детското заведение**/.
  5. Да направи разпределение на учителите и помощния персонал, които ще поемат групите, и да изготви график за работа им, при съобразяване с капацитета на сградата и броя на децата, които ще посещават детската градина, като ежеседмично го актуализира. Децата трябва да останат, **в една и съща гpyпa и с един и същи персонал**.
  6. Да разработи график за пристигане на персонала на детската градина, който да осигури време за преобличане преди започване на работа и да обособи помещение за смяна на обувките и дрехите, с които идват отвън, с работни / **изолационна стая; раб. помещения**/.
  7. Да осигури медицински специалист или упълномощени и предварително инструктирани лица за извършване на сутрешен филтър на всички отворени входове на детската градина **/кабинетна мед. сестри и учители**/.
  8. Да изготвя график и ред за приемането и изпращането на децата от отделните групи, като създаде организация, която да осигурява отстояние на най-малко 2 м. между семействата и възрастни при приема и изпращането на децата/ децата се посрещат и изпращат от дрора на детското заведение**/ в сайта на детското заведение**/.
  9. Да определи бройката необходими материали за спазване на здравните изисквания (маски, шлемове, дезинфектанти, течен сапун, хартия за почистване на ръцете, мокри кърпички, продукти за почистване и дезинфекция, ръкавици и др.) и да осигурява тези материали преди отваряне на детската градина, както и да ги осигурява след това редовно и в необходимите количества**/ отговорник кабинетна мед. сестра/**
  10. Да направи извънреден инструктаж на персонала, като го запознае с правилата. мерките и отговорностите при работа в новите условия**/ отговорно лице ЗАС**/.
  11. В края на всяка работна седмица да обобщава броя на децата, които се очаква да посещават детската градина през следващата седмица. след подадена справка от учителите по групи и медицинските сестри от яслени групи.
  12. Най-малко един работен ден преди началото на новата седмица да изпрати информация на родителите за създадената организация и да им потвърди възможността за посещение на детска градина от детето.
  13. Да предостави на родителите информация и полезни препоръки за спазване на правила, хигиена и психично здраве по време на ре-адаптацията**/ мед. сестра, психолог**/.

# Отговорности и правила за родителите

* 1. Най-късно два работи дни преди планираното посещение, да уведомят директора на ДГ„Мечо Пух“ за датата, на която детето ще започне да посещава детската градина, за периода (**седмица/месец**) на планираното посещение и за продължителността на дневния му престой.
  2. Да декларират обстоятелството, че не им е известно детето да е било в контакт със заразно болни и нямат признаци на болест през последните 14 дни. В декларацията родителите посочват, че са запознати и солидарно отговорни за спазване на правилата на работа в детската градина.
  3. Да не позволяват на **децата да носят в детската градина лични играчки и вещи.**
  4. Да водят детето си на детска градина и да го вземат при стриктно спазване на изготвения график и ред, за да се предотврати струпване, като изчакат на нужното разстояние.
  5. Да се запознаят с предоставените им от детската градина полезни препоръки и да подкрепят усилията на институцията за спазване на правила, хигиена и психично здраве по време на реадаптацията на детето им.
  6. Да не водят на детска градина дете, което проявява признаци на заболяване (cyxa кашлица, затруднено дишане, възпалено гърло, умора, болки, загуба на вкус и обоняние и др.) и/или има температура по-висока от 37,3 градуса, както и да организират незабавното вземане на детето, в случаите когато бъдат уведомени от медицинското лице в детската градина, че то проявява признаци на заболяване.
  7. Да придружават детето само до мястото за прием, без да влизат в сградата на детската градина, освен ако не бъдат помолени за това, като детето е облечено по подходящ начин за пребиваването си в детската градина.
  8. Да не използват градски транспорт за придвижване до детската градина/ясла и обратно винаги, когато това е възможно.
  9. Да осигурят поне два броя маски, в случай че носенето на маска е по препоръка на личния лекар на детето.

# Отговорности и правила за работа на педагогическите и непедагогически специалисти

1. Да се запознаят срещу подпис поне един ден преди отваряне на детската градина с правилата за работа в създадената извънредна ситуация и ги спазват стриктно.
2. Преди влизане в детската градина всеки измива ръцете си, дезинфекцира се и поставя необходимите предпазни средства — маска, шлем, ръкавици. Да се преобличат с дрехи за работа.
3. Да отделят време през деня за споделяне между децата, както и за разяснение на ситуацията и на правилата за лична хигиена и значимостта от тяхното спазване.
4. Да въведат нови ритуали за посрещане на децата, които не допускат прегръдки и близки контакти.
5. В деня, на първото посещение на детето, се измерва неговата температура, като това се извършва от лице от персонала, който е определен да работи със съответната гpyпa.
6. Незабавно да потърсят компетентно мнение от медицинско лице в детската градина, в случай че при престоя на детето възникне съмнение за проблем в здравословното му състояние.
7. Предлагат на децата включване в игри и дейности, които да подкрепят емоционалното им развитие и преодоляване на тревожността им, свързана с извънредната ситуация.
8. Да се избягва размяната на топки, играчки и други Забранява се ползването на дребни играчки /моливи, пъзели, лего и т.н. / Използват се едри играчки, които ще се дезинфекцират два пъти на ден /сутрин и следобед/.
9. Да придружават децата и да им дават насоки, когато това е необходимо, за това как най-добре да мият ръцете си, като преди това им покажат как става това (задължително при пристигането, при прибиране от двора, преди и след хранене, преди и след използване на тоалетна)
10. Когато не са в близост до вода и течен сапун, се използват алкохолни кърпички или мокри кърпички, подходящи за кожата, но възможно най-бързо след това измиват ръцете си или теза на децата с вода и течен сапун
11. Препоръчва се през деня децата да бъдат разделяни на групички, които да играят различни игри или да се въвличат в различия дейности.
12. Когато децата са в затворено помещение да не се ползва климатик, а да се проветрява през 2 часа.
13. Когато децата са на площадките на открито, да се направи разделение, така че да не се допуска физически контакт между отделните групи.
14. Да се организират срещи с родителите само при необходимост и то на открито пространство, в съответствие с необходимите изисквания и при спазване на физическа дистанция.

# Отговорности и правила за хигиена на сградата

* 1. Дейностите за осигуряване на хигиената в детската градина се извършват основно от помощник възпитателите и помощния персонал.
  2. Да се осигури проветряване на всички помещения от 10 мин — сутрин преди пристигане на децата, по време на излизане на децата, по време на следобедната почивка, при почистване на помещенията и в края на работния ден. Използване на бактерицидни лампи сутрин и когато в помещенията няма деца.
  3. Дезинфекция на помещенията се извършва 4 пъти дневно.
  4. Тоалетните се почистват с почистващи препарати два пъти дневно.
  5. Почистване на маси, повърхности и които за контактни четири пъти дневно.
  6. Миене на играчките, отвътре и отвън, два пъти дневно. преди и след ползване. Играчките, които не могат да бъдат почистени съгласно инструкциите, трябва да бъдат опаковани и недостъпни за децата до края на епидемията COVID-19.
  7. Осигуряване на лично спалното бельо за отделното дете, което се пepe при минимум 60 ° С, веднъж седмично или при необходимост.
  8. Изпразване на кофите за боклук три пъти дневно.
  9. Дезинфекциране на уредите за игра и пейките на площадките два пъти дневно, преди ползване.